Pa tydens Hazyview-huisroof doodgeskiet | Maroela Media
Pa tydens Hazyview-huisroof doodgeskiet
Die Mpumalanga-polisie het ŉ beroep op die publiek gedoen om hulle by te staan in hul ondersoek na ŉ voorval waar ŉ jong sakeman van Hazyview en sy gesin in hul huis aangeval en sy pa doodgeskiet is.
Brig. Leonard Hlathi, polisiewoordvoerder, het Sondag gesê die sakeman (23) is Woensdagaand aangeval nadat hy sy onderneming, ŉ internetkafee, in die dorp toegesluit het.
“Die slagoffer het pas met sy Toyota Tazz by sy huis opgedaag toe hy opmerk ŉ wit Toyota Etios hou agter hom stil,” het Hlathi gesê. “ŉ Onbekende man het op hom afgestorm, ŉ wapen op hom gerig en hom gedwing om stil te bly.”
Die slagoffer het na die huis probeer hardloop, maar ŉ paar meter van die deur af geval. “Skielik was daar vier verdagtes wat almal klapmusse aangehad het. Hulle was met pistole gewapen. Die verdagtes het die jong man aan sy T-hemp gesleep en hom gedwing om die voordeur oop te maak.”
Die slagoffer se ma, suster en vrou het in die sitkamer televisie gekyk. Die aanvallers het die slagoffers gedwing om op die vloer te lê en hulle van hul selfone beroof.
“Van daar af is die verdagtes na die hoofslaapkamer waar die sakeman se 54-jarige pa op die bed gelê en televisie kyk het. Een van die verdagtes het die pa doodgeskiet en sy 9 mm-pistool gevat wat onder sy kussing was.”
Die verdagtes het met waardevolle besittings en ŉ paar meubels in hul eie voertuig en die sakeman se Tazz van die toneel gevlug.
Die voertuig is later verlate in Shabalala Trust, langs ŉ kuierplek, opgespoor. Die Hazyview-polisie ondersoek ŉ saak van moord en huisroof. Niemand is nog in verband met die voorval in hegtenis geneem nie.
Mense met inligting wat die polisie in hul ondersoek kan bystaan, word versoek om ao. Isaac Mashego by 082 492 3189 te bel.
Hazyview misdaad Mpumalanga
SA jagter steeds vermis: ‘Ons sal soek tot ons hom kry’
DA soek antwoorde oor Guptas se militêre voertuig
Nelia Beyers · 2 jaar gelede
Dit is darem baie toevallig, dat daar weer vyf verdagte met klapmusse is, net soos die moord in Barberton op Vrydag die 7/04/2017 . Daar is baie ooreenkomste hoe die bende tewerk gaan?
in Barbeton was die moord op my landgenoot P van E. Meerdere Nederlandse koerante en die kykbuis het dit vandag reeds berig. Ook dat daar reeds 30 blankes hierdie jaar vermoor is op boerderye en plase. Dat die ernstige misdade nou heeltemal buite beheer raak in Suid-Afrika en die regering daar te min aandag aan bestee. Maar wat kan ons hier doen met die berig? Bewoners sal hulle self beter moet beskerm , daar is nie een ander oplossing nie.
Hoe het hulle geweet die pa se pistool is onder sy kussing?
En hoekom hom net summier dood skiet? Was hy dalk geteiken oor iets?
Tomas ROLend · 2 jaar gelede
In Suid Afrika, is dit n baie algemene plek om een of ander wapen te he onder jou kussing, matras of bed. En die teiken klink vir my of jy bietjie baie stories kyk, dis SA, hier word mense gemoor vir n vetkoek en R5.
Denker · 2 jaar gelede
Loop verby jong man en skiet sy 54 jarige pa? Iets sê vir my dis omdat die ouer man nog militere opleiding in die SAW gehad het. Goeie opleiding gehad daardie tyd!
Trevel ROLies · 2 jaar gelede
So goed opgelei sy geweer is onder sy kussing? Denker nogal.
Huisroof altyd Huisroof! Steel n kar maar los dit op n plek. Vat ietsie hier en daar om dit te laat lyk soos huisroof maar ek se vir julle, hierdie is baie meer as wat dit toon om te wees.
Jy moet verder as dit dink trevol ROLies!
Bothma · 2 jaar gelede
Die land is 3de wereld……bring doodstraf terug ten minste. Ex Sa in NZ.
jchaan · 2 jaar gelede
Die informasie in die korant is nie akuraat nie.Ek was op die toneel en was by die voertuig waar hy terug gevind is deur die “tracking” maatskappy.Die fotos op my foon vir n begin kan bewys dat die seun se voertuig n silver polo was en nie n tazz soos beweer word nie.Die mense moet hul feite agter mekaar kry…